EkBass/fiwiki-20250220-pages-articles huggingface dataset:
Carolina Ravassa

Carolina Ravassa (s. 15. kesäkuuta 1985 Cali) on kolumbialainen näyttelijä, joka on pääosin tehnyt sivurooleja elokuvissa, kuten Step Up 3D ja äänirooleja videopeleihin, kuten Grand Theft Auto V, Overwatch ja Just Cause 4. ==Alkuvuodet== Ravassa syntyi Kolumbiassa, mutta kasvoi myös Yhdysvalloissa vietettyään molemmissa maissa lapsuutensa ja kouluvuodet.Colombian-American Actress Carolina Ravassa On Being “Too White” hiplatina.com Viitattu 19.4.2019 Hän osaa puhua myös neljää kieltä; espanjaa, englantia, portugalia ja italiaa. Ravassan perheessä puhutaan espanjaa ja englantia, kun italiaa ja portugalia hän opiskeli ollessaan vaihto-oppilaana Italiassa ja myöhemmin Brasiliassa. Molemmat hänen vanhempansa ovat kotoisin Kolumbiasta, mutta hänen äidin puoleinen isoäiti on kotoisin Wisconsinista. Lisäksi Ravassan isä vietti pitkään lapsuutensa Englannissa, jonka myötä heidän perheessään puhutaan myös englantia.Interview with the voice of Sombra: Carolina Ravassa breakthegame.net 1.2.2017 Viitattu 19.4.2019 Ravassa kiinnostui näyttelemisestä jo nuorena ja ensimmäinen rooli oli paikallisessa teatterissa esitetty Sound of Music, jossa Ravassa esitti Greteliä. Hän opiskeli teatteria Boston Collegessa ja televisio- ja elokuvanäyttelemistä New York Conservatory for Dramatic Artsissa. ==Näyttelijänä== Ravassa aloitti uransa tekemällä päärooleja lyhytelokuviin, kunnes 2010 hän esiintyi Step Up 3D -elokuvassa sivuroolissa. Sittemmin 2013 ja 2014 Ravassa teki ensimmäisen isomman ääniroolin videopelissä Grand Theft Auto V, jossa hän esitti naisroistoa, joka toimi pakokuljettajana.GTA 5 Characters igta5.com Viitattu 19.4.2019 ja vieraili kahden jakson verran The Affair -draamasarjassa. Vuosina 2015–2016 hän tuotti oman internetsarjan Hispanglosaxon, jossa hän itse esitti sarjan kaikkia rooleja. Sarja kertoi Ravassan elämästä valkoisena latinona New Yorkissa. Sittemmin 2016 hän sai uransa merkittävimmän roolin Blizzardin videopelissä Overwatch, jossa Ravassa ääninäyttelee Sombra-nimistä meksikolaista hakkeria. Sittemmin hän on tehnyt roolissaan muun muassa lyhytanimaatioita. 2017 Ravassa vieraili jakson verran draamasarjassa Mr. Robot ja 2018 hän teki taustaääniä Just Cause 4 -videopeliin. ==Lähteet== Luokka:Kolumbialaiset näyttelijät Luokka:Vuonna 1985 syntyneet Luokka:Elävät henkilöt
Atstreonaami

Atstreonaami (C13H17S2N5O8) on monobaktaameihin, joka on beetalaktaamien alaluokka, kuuluva orgaaninen yhdiste. Yhdistettä käytetään lääketieteessä antibioottina. ==Ominaisuudet ja käyttö== Huoneenlämpötilassa atstreonaami on valkoista kiteistä ainetta. Yhdiste liukenee hieman polaarisiin orgaanisiin liuottimiin kuten alkoholeihin, dimetyyliformamidiin ja dimetyylisulfoksidiin. Atstreonaamin antibioottiset ominaisuudet perustuvat siihen, että se estää bakteerien soluseinän peptidoglykaanikerroksen biosynteesiä. Se ei tehoa grampositiivisiin bakteereihin, mutta tehoaa useisiin gramnegatiivisiin bakteereihin kuten kolibakteeriin ja muihin enterobakteereihin sekä Pseudomonas aeruginosaan. Atstreonaami annetaan ruiskeena suoneen tai lihakseen ja lisäksi markkinoilla on inhaloitava atsreonaamin lysiinisuola. Yhdistettä voidaan usein käyttää mikäli potilas on allerginen penisilliineille tai kefalosporiineille. Lääkeaine on stabiili useita beetalaktamaaseja vastaan. Atstreonaamia on tutkittu myös käytettäväksi yhdessä beetalaktamaasien inhibiittorin avibaktaamin kanssa. Atstreonaamia käytetään muun muassa keuhkokuumeen, iho- ja pehmytkudostulehdusten, niveltulehdusten, aivokalvotulehdusten ja virtsatietulehdusten hoitamiseen.Klaus R. Lindner, Daniel P. Bonner & William H. Koster: Monobactams, Kirk-Othmer Encyclopedia of Chemical Technology, John Wiley & Sons, New York, 2000.Axel Kleemann: Antiinfectives for Systemic Use, 1. Antibacterials, Ullmann's Encyclopedia of Industrial Chemistry, John Wiley & Sons, New York, 2016. ==Haittavaikutukset== Tyypillisimmät atstreonaamin aiheuttamat haittavaikutukset ovat huonovointisuus, oksentelu ja ripuli. Yhdiste voi myös aiheuttaa ihottumaa ja pistoskohdan ärtymistä. ==Lähteet== Luokka:Antibiootit
Aimo Ronkanen

Aimo Ronkanen (16. joulukuuta 1913 Mikkeli – 18. heinäkuuta 1992 Helsinki)Kuolinilmoitus, Helsingin Sanomat 9.8.1992, s. A 7 oli suomalainen taidemaalari, joka asui vuodesta 1955 alkaen Helsingissä Pohjois- Haagassa.Pohjois-Haagan Tsyrkan historia, Nouseva Nostalgiaa haagalaisittainAimo Ronkanen, Bukowskin Bukopedia Kuvasto Taiteilijaluettelo (kuolinvuosi) Ronkanen suunnitteli Helsingin olympialaisia 1952 varten julkaistuista neljästä postimerkistä yhden, uimahyppääjää esittäneen merkin. Sininen laulu – Suomen taiteiden tarina Osa 8 – Kansan ehdoilla 1955–1960 / Helsingin olympialaiset 1952 == Teoksia == * Pohjois-Haagan kirkon alttaritaulu Jeesus siunaa lapsia. 1949 == Lähteet == Luokka:Suomalaiset taidemaalarit Luokka:Vuonna 1913 syntyneet Luokka:Vuonna 1992 kuolleet
Ingeborg Hovland

Ingeborg Hovland (s. 3. lokakuuta 1969) on norjalainen uransa lopettanut jalkapalloilija, joka toimi maalivahtina. Hän kuului maajoukkueeseen, joka voitti kultaa vuoden 2000 kesäolympialaisista Sydneystä. == Lähteet == Luokka:Norjalaiset jalkapallomaalivahdit Luokka:Vuonna 1969 syntyneet Luokka:Elävät henkilöt Luokka:Norjalaiset olympiavoittajat
Civil parish

Civil parish voi tarkoittaa seuraavia asioita: == Paikallishallinnon yksiköitä == * kunta (civil parish), paikallishallinnon alin taso Englannissa; * kunta (civil parish), yhä käytössä oleva mutta käytännössä merkityksetön paikallishallinnon yksikkö Irlannissa; * kunta (civil parish), entinen paikallishallinnon yksikkö Skotlannissa, jonka on korvannut yhteisö (community); * kunta (civil parish), entinen paikallishallinnon yksikkö Walesissa, jonka on korvannut yhteisö (community).
Bente Kvitland

Bente Kvitland (s. 23. kesäkuuta 1974 Trondheim) on norjalainen entinen jalkapalloilija. Hän kuului maajoukkueeseen, joka voitti kultaa vuoden 2000 kesäolympialaisista Sydneystä. == Lähteet == Luokka:Norjalaiset jalkapalloilijat Luokka:Norjalaiset olympiavoittajat Luokka:Vuonna 1974 syntyneet Luokka:Elävät henkilöt
Männynniluri

Männynniluri (Hylastes brunneus) on kärsäkkäiden heimoon kuuluva juurinilurilaji. Männynniluri on 4,5–5,0 mm pitkä, musta ja kapea kovakuoriainen. Laji on elinvoimainen ja esiintyy koko maassa. Männynniluri tekee tuhojaan erityisesti nuorille männyille. Männynnilurit aiheuttavat tuhojaan kaivamalla puun taimen tyveen ja myös paksuimpiin juuriin pituussuuntaisia emokäytäviä ja niistä lähteviä toukkakäytäviä. Nämä käytävät katkaisevat taimen nestevirtaukset, jonka seurauksena taimi alkaa kitua ja voi lopulta kuolla. Männynnilurin aiheuttamat tuhot ovat yleensä paikallisia. Männynnilureita löytyy tyypillisesti taimista, männyn kannoista ja kosteista maata vasten painuneista rungoista. Männynniluria esiintyy lähinnä Euroopassa. Männynnilurien parveiluaika on touko-kesäkuun vaihteessa, jolloin nilurinaaraat munivat useimmiten tuoreisiin mäntyjen kantoihin. Männynnilurit kuoriutuvat jo samana kesänä talvehtien aikuisina saavuttaen sukukypsyyden vasta seuraavana kesänä. Kuusten nilurituhoja aiheuttaa niille erikoistunut kuusenniluri (Hylastes cunicularius). == Aiheesta muualla == *Laji.fi: Männynniluri (Hylastes brunneus) *iNaturalist: Männynniluri (Hylastes brunneus) *Metsäntutkimuslaitos (Metla): Männynniluri (Hylastes brunneus) *UniProt: Taxonomy - Hylastes brunneus *University of Michigan, Animal Diversity Web (ADW): Hylastes brunneus *Global Biodiversity Information Facility (GBIF): Hylastes brunneus *Centre for Agriculture and Biosciences International (CABI): Hylastes brunneus *Pherobase: Semiochemicals of Hylastes brunneus Luokka:Kaarnakuoriaiset Luokka:Kasvien tuhohyönteiset
Hanna Wass

Hanna Maria Wass (s. 26. toukokuuta 1977 Helsinki) on suomalainen politiikantutkija, joka toimii yleisen valtio-opin apulaisprofessorina Helsingin yliopistossa. Wass on koulutukseltaan valtiotieteiden tohtori. Wass on toiminut poliittisena asiantuntijana eri medioissa ja kommentoinut erityisesti kotimaan politiikkaa. Wass on yksi valtiotieteellisen tiedekunnan neljästä varadekaanista, ja hänen erityisalanaan on yhteiskunnallinen vuorovaikutus. == Koulutus ja ura == Wass on kirjoittanut ylioppilaaksi Töölön yhteiskoulusta 1996 ja valmistunut valtiotieteiden maisteriksi Helsingin yliopistosta 2001. Hän väitteli tohtoriksi vuonna 2008. Wassin väitöskirjan nimi on Generations and Turnout: The Generational Effect in Electoral Participation in Finland. Wass nimitettiin yleisen valtio-opin dosentiksi Helsingin yliopistosta vuonna 2012. == Teokset == * * * * * * * == Lähteet == Luokka:Suomalaiset politiikan tutkijat Luokka:Vuonna 1977 syntyneet Luokka:Elävät henkilöt
Cherprang Areekul

Cherprang Areekul (, s. 2. toukokuuta 1996, Songkhla, Thaimaa), on thaimaalainen laulaja ja näyttelijä. Hän kuuluu tyttöbändiin BNK48. == Filmografia == === Televisioohjelmat === * 2018 - BNK48 Senpai * 2018 - Victory BNK48 === Elokuvat === * 2018 - BNK48 : Girls Don't cry. * 2018 - Homestay ===Sarjat=== * 2019 One Year 365 Wan Ban Chan Ban Tere == Lähteet == Luokka:Thaimaalaiset näyttelijät Luokka:Thaimaalaiset laulajat Luokka:Vuonna 1996 syntyneet Luokka:Elävät henkilöt
Yasuke

pienoiskuva|Musta palvelija eurooppalaisten nanbanien seurassa. Japanilainen maalaus 1600-luvulta. Yasuke oli japanilaisen daimion Oda Nobunagan palvelija vuosina 1581 ja 1582. Hän oli kotoisin Afrikasta, mahdollisesti nykyisen Mosambikin alueelta, ja saapui Japaniin italialaisen jesuiitan Alessandro Valignanon palvelijana. Nobunaga ei ensin uskonut, että Yasuke on musta, vaan luuli että tämän iho on värjätty musteella, mutta kun väri ei lähtenyt pois pesussa, Nobunaga uskoi. Japanilaiset ryntäsivät katsomaan Yasukea niin sankoin joukoin, että osa katsojista kuoli jäätyään väkijoukon jalkoihin. Yasuke oli voimakas, ”kymmenen miehen vahvuinen”, joten Nobunaga kelpuutti hänet palvelijakseen. Yasuke oli mahdollisesti ainoa ei-japanilainen Nobunagan palvelija. Hänestä tehtiin aseenkantaja, ja hän sai oman katanan. Yasuken pituudeksi mitattiin kuusi shakua ja kaksi sunia eli 188 senttimetriä. Yasuken tiedetään myös tavanneen Tokugawa Ieyasun, joka yhdisti Japanin 1600-luvun alussa. Kesäkuussa 1582 Yasuke oli Nobunagan mukana Kiotossa, kun Akechi Mitsuhiden joukot piirittivät heitä ja Nobunaga teki seppukun. Kotvan kuluttua Yasuke jäi vangiksi, eikä hänen myöhemmistä vaiheistaan ole varmaa tietoa. Yhden tarinan mukaan Yasuke jätettiin henkiin ja vietiin kristittyyn kirkkoon Kiotossa, koska hän oli vierasmaalainen eikä Mitsuhide pitänyt häntä ihmisenä. ==Lähteet== Luokka:Samurait Luokka:Afrikkalaiset sotilaat Luokka:1500-luvulla syntyneet Luokka:Syntymävuosi tuntematon Luokka:Kuolinvuosi tuntematon
Egyptin jääkiekkomaajoukkue

Egyptin jääkiekkomaajoukkue edustaa Egyptiä kansainvälisissä jääkiekko- otteluissa. Egypti ei ole Kansainvälisen jääkiekkoliiton IIHF:n jäsen. Joukkue on pelannut kaksi maaottelua Kanadan Quebecissä syyskuussa 2017. Egyptillä ole jääkiekkoliittoa, mutta joukko pelaajia muodosti niin kutsutun maajoukkueen kahteen näytösotteluun ja on yrittänyt kasvattaa lajikulttuuria maassaan.https://www.nationalteamsoficehockey.com/egypt/ == Lähteet == Luokka:Jääkiekkomaajoukkueet Luokka:Egyptin urheilu
Gøril Kringen

Gøril Kringen (s. 28. tammikuuta 1972 Trondheim) on norjalainen uransa päättänyt jalkapalloilija, joka pelasi puolustajana. Hän kuului maajoukkueeseen, joka voitti kultaa vuoden 2000 kesäolympialaisista Sydneystä. Kringen on toiminut peliuransa jälkeen valmentajana, ja oli vuodet 2006–2010 SK Trondheims-Ørnin päävalmentaja. == Lähteet == Luokka:Norjalaiset jalkapalloilijat Luokka:Norjalaiset olympiavoittajat Luokka:Vuonna 1972 syntyneet Luokka:Elävät henkilöt
Ben Alnwick

Ben Robert Alnwick (s. 1. tammikuuta 1987) on englantilainen jalkapalloilija. Hän on pelipaikaltaan maalivahti. Alnwick edusti kaudella 2018–2019 Bolton Wanderssia. Luokka:Englantilaiset jalkapalloilijat Luokka:Vuonna 1987 syntyneet Luokka:Elävät henkilöt
Margunn Haugenes

Margunn Haugenes (o.s. Humlestøl; s. 25. tammikuuta 1970 Florø, Flora, Sognin ja Fjordane) on norjalainen jalkapalloilija, pelipaikaltaan keskikenttäpelaaja. Hän pelaa nykyisin Medkila IL-seurassa Norjan toiseksi korkeimmalla sarjatasolla. Haugenes kuului maajoukkueeseen, joka voitti kultaa vuoden 2000 kesäolympialaisista Sydneystä. Hän on myös saanut hopeaa jalkapallon naisten maailmanmestaruuskilpailuista vuonna 1991 Norjan joukkueessa. == Lähteet == Luokka:Norjalaiset jalkapalloilijat Luokka:Vuonna 1970 syntyneet Luokka:Elävät henkilöt Luokka:Norjalaiset olympiavoittajat Luokka:Norjalaiset olympiamitalistit
Sandra Bergqvist

Sandra Ida Christina Bergqvist (s. 14. huhtikuuta 1980 Nauvo) on suomalainen poliitikko, joka on ollut RKP:n kansanedustaja Varsinais-Suomen vaalipiiristä vuodesta 2019 lähtien. Hän on toiminut Orpon hallituksen liikunta-, urheilu- ja nuorisoministerinä 20. kesäkuuta 2023 lähtien. Bergqvist toimii eduskunnan lakivaliokunnan varapuheenjohtajana ja liikenne- ja viestintävaliokunnan jäsenenä. Hän oli ruotsalaisen eduskuntaryhmän 2. varapuheenjohtaja (7.6.2019–19.6.2023). Bergqvist on ammatiltaan maatalousyrittäjä. Hän kirjoitti ylioppilaaksi Pargas svenska gymnasiumista vuonna 2000 ja valmistui valtiotieteiden maisteriksi Åbo Akademista 2005. Hän on työskennellyt muun muassa Svensk Ungdomin Turunmaan piirin sihteerinä, Suomenruotsalaisten kansankäräjien tiedottajana, opetus- ja kulttuuriministeriön ylitarkastajana, Åbo Akademin projektikoordinaattorina sekä ennen kansanedustajaksi valintaansa Kuntaliiton palveluksessa vuodesta 2013 lähtien. Bergqvist on myös Suomenruotsalaisten kansankäräjien puheenjohtaja vuodesta 2019. == Poliittinen toiminta == Bergqvist oli Paraisten kaupunginvaltuuston jäsen vuosina 2009–2013. Hänet valittiin kansanedustajaksi Varsinais-Suomen vaalipiiristä vuoden 2019 eduskuntavaaleissa 2 983 äänellä ja uudestaan vuoden 2023 eduskuntavaaleissa 6 771 äänellä. Bergqvist nimitettiin Orpon hallituksen liikunta-, urheilu- ja nuorisoministeriksi. Hänen on tarkoitus toimia ministerinä vaalikauden ensimmäiset kaksi vuotta, minkä jälkeen tehtävä siirtyy kristillisdemokraattien edustajalle. Marraskuussa 2023 Bergqvist tiedusteli sähköpostitse useilta Paraisten kaupungin päättäjiltä ja virkamiehiltä siitä, voisiko kaupunginvaltuusto ottaa käsittelyyn asian, jossa rakennus- ja ympäristölautakunta oli rajoittanut hänen osaomistuksessaan olevassa kiinteistössä toimivan ravintolan musiikkitapahtumia. Bergqvistin mukaan hän pyrki selvittämään, mitä vaihtoehtoja hänellä oli. Lisäksi kaupunginhallituksen puheenjohtaja Gilla Granberg, joka toimii myös Bergqvistin eduskunta-avustajana, yritti ottaa asian kaupunginhallituksen käsiteltäväksi. Asiaa ei kuitenkaan otettu käsittelyyn valtuustossa tai hallituksessa, sillä se olisi ollut kuntalain vastaista. Mediassa tapahtumasta katsottiin syntyvän kuva, että Bergqvist olisi yrittänyt vaikuttaa asiaan kiertoteitse. == Lähteet == == Aiheesta muualla == * * Sandra Bergqvistin kotisivut * Luokka:Nykyiset kansanedustajat Luokka:Suomen ruotsalaisen kansanpuolueen poliitikot Luokka:Paraisten kaupunginvaltuutetut Luokka:Nauvon kunnanvaltuutetut Luokka:Varsinais-Suomen vaalipiiri Luokka:Suomen nykyiset ministerit Luokka:Suomalaiset yrittäjät Luokka:Vuonna 1980 syntyneet Luokka:Elävät henkilöt
Julie Foudy

Julie Maurine Foudy (s. 23. tammikuuta 1971 San Diego, Kalifornia, Yhdysvallat) on yhdysvaltalainen entinen jalkapalloilija, joka pelasi keskikenttäpelaajana. Hän on toiminut Women's Sports Foundationin presidenttinä 2000–2002. Foydy työskentelee nykyisin ESPN:lle urheilutoimittajana sekä kommentaattorina. __TOC__ == Saavutukset == Hän pelasi Yhdysvaltain naisten jalkapallomaajoukkueessa 245 ottelua vuosina 1987–2004. Foydy on kaksinkertainen naisten jalkapallon olympiavoittaja vuosilta 1996 ja 2004 sekä kaksinkertainen naisten jalkapallon maailmanmestari vuosilta 1991 ja 1999. Hänellä on lisäksi olympiapronssia kesäolympialaisista 2000 sekä kaksi maailmanmestaruuspronssia vuosilta 1995 ja 2003. Vuonna 1997 Foydystä tuli ensimmäinen FIFA Fair Play Awardin saanut nainen. Hänet on myös valittu National Soccer Hall of Fameen vuonna 2007. == Muuta == Foydyllä on tutkinnot Mission Viejon korkeakoulusta sekä Stanfordin yliopistosta. Hän on myöhemmin toiminut aktiivisesti naisten ja työntekijöiden oikeuksien puolesta. FIFA Fair Play Award-palkinto myönnettiin Foydylle hänen toiminnastaan lapsityövoiman käyttöä vastaan. Foydy oli nimittäin edellisenä vuonna matkustanut Pakistaniin tarkastamaan erään Reebokille urheiluvälineitä valmistavan tehtaan työolosuhteet. Foydy on naimisissa Ian Sawyersin kanssa, ja heille syntyi ensimmäinen lapsi 2007 sekä toinen lapsi 2008. == Lähteet == Luokka:Yhdysvaltalaiset jalkapalloilijat Luokka:Yhdysvaltalaiset olympiamitalistit Luokka:Yhdysvaltalaiset olympiavoittajat Luokka:Vuonna 1971 syntyneet Luokka:Elävät henkilöt
Swahilirannikko

Swahilirannikko on swahilien asuttama rannikkokaistale Itä-Afrikassa nykyisten Kenian, Tansanian ja pohjoisen Mosambikin kohdalla. Rannikon omaperäinen kulttuuri muodostui afrikkalaisen ja arabialaisen kulttuurin sekoituksena 700-luvulta alkaen. Swahilirannikolla oli merkittäviä kauppasatamia kuten Mombasa, Mogadishu ja Sansibar. Nämä kaupunkivaltiot kukoistivat 1100-luvulta 1400-luvulle ja kävivät kauppaa Afrikan sisäosien kanssa sekä Intian valtameren yli aina Kiinaan asti. Swahilirannikon kukoistus päättyi 1500-luvulla, kun portugalilaiset romuttivat sen kauppaverkoston. == Kaupunkivaltiot == Swahilirannikon tärkeimmät kaupunkivaltiot pohjoisesta etelään: Kaupunki Valtio Mogadishu Merka Barawa (Brava) Kismayu Bur Gao (Shungwaya) Ungwana Malindi Gedi Mombasa Pemba Sansibar Mafia Kilwa Kisiwani Ibo Moçambique == Lähteet == Luokka:Historialliset alueet Luokka:Kulttuuriset alueet Luokka:Itä-Afrikka Luokka:Intian valtameri
Mombasa (täsmennyssivu)

Mombasa voi viitata esimerkiksi seuraaviin asioihin: * Mombasa, kaupunki Afrikan itärannikolla Keniassa * Mombasan piirikunta Keniassa * "Mombasa", italialainen käännösiskelmä, suomeksi julkaistu Taiskan esittämänä vuonna 1975 * Mombasa, Taiskan albumi vuodelta 1977 * Mombasa, Taiskan kokoelma-albumi vuodelta 1996
Rotenburg an der Fulda

Rotenburg an der Fulda on kaupunki Hersfeld-Rotenburgin piirikunnassa Hessenin osavaltiossa keskisessä Saksassa. Se sijaitsee noin 120 kilometriä Frankfurt am Mainista koilliseen ja noin 40 kilometriä Kasselista kaakkoon. == Maantiede == Rotenburg an der Fulda sijaitsee Hessenin koillisosassa nimensä mukaisesti Fuldan varrella Stölzinger Gebirge -vuoriston eteläpuolella. == Historia == Rotenburgin kaupunginosista Braach, Breitingen ja Lispenhausen on varhaisin kirjallinen maininta vuodelta 769. Tuolloin ne olivat maalaiskyliä. Nykyisen vanhankaupungin paikalla sijainneeseen asutukseen viitattiin termillä "kaupunki" ensi kerran vuonna 1248. Hessenin ja Thüringenin perimyssodan jälkeen paikkakunta kuului Hessenin maakreivikuntaan. Rotenburgin linna rakennettiin 1470 Fuldan rannalle, kahdeksan vuotta myöhemmin kaupunki ja linna kärsivät suuresta tulipalosta, jonka jälkeen linna rakennettiin uudelleen. Rotenburgin näyttävä raatihuone valmistui 1500-luvun lopulla. Seuraavan vuosisadan alussa Fulda-joen vesiliikenne otti aimo harppauksen eteenpäin. Tulipalot ja sodat haittasivat Rotenburgin kehitystä, mutta tuhoutuneen tilalle rakennettiin yleensä aiempaa ehompaa. Vaurioituneita rakennuksia korjattiin vallinneen tyylisuunnan mukaan, jolloin niiden ilme muuttui alkuperäisestä. Rautatieliikenne oli myös Rotenburgissa 1800-luvun suuria uutuuksia. Kaupunki liitettiin rataverkkoon 1848. Joen yli rakennetut sillat olivat niin ikään tärkeä osa Rotenburgin kehitystä. Toisen maailmansodan jälkimainingit toivat Rotenburgiin pakolaisia idästä. Rotenburg oli vuoteen 1972 Landkreis Rotenburgin pääkaupunki. Tuolloin perustettiin Landkreis Hersfeld-Rotenburg, jonka pääkaupungiksi tuli Bad Hersfeld. Vuonna 2003 Rotenburg sai kyseenalaista mainetta Armin Meiwesin rikostapauksen yhteydessä. == Talous ja liikenne == Rotenburgin suuria työnantajia on Herz- und Kreislaufzentrum Rotenburg a. d. Fulda. Teollisuutta edustaa muun muassa Neumayer Tekfor. Rotenburgin rautatieseisake sijaitsee rataosuudella Bebra–Baunatal-Guntershausen. Maantieliikenteen keskeinen väylä on Bückeburgista Bebraan vievä Bundesstraße 83. BAB 4 kulkee Rotenburgin eteläpuolitse ja BAB 7 puolestaan länsipuolitse. Rotenburgin alueella kulkevat muun muassa pyörätiet Hessische Radfernweg R1 ja D-Route 9 (Weser-Romantische Straße). == Lähteet ja viitteet == == Aiheesta muualla == *Rotenburg an der Fulda, Hessen, Saksa — Sunrise, Sunset and Daylength Luokka:Hessenin kunnat Luokka:Saksan kaupungit
Intian naisten jääkiekkomaajoukkue

Intian naisten jääkiekkomaajoukkue edustaa Intiaa kansainvälisissä naisten jääkiekko-otteluissa. Vuosina 2022–2023 maassa oli 364 rekisteröityä naisjääkiekkoilijaa, mutta loppuvuonna 2024 jo yli 700. Joukkue on pelannut IIHF Challenge Cup of Asia -turnauksessa vuosina 2016, 2017, 2018 ja 2019. Vuonna 2017 joukkue pelasi Cupin pääsarjassa, jossa se voitti kaksi ja hävisi neljä ottelua. Vuosina 2016 ja 2018 joukkue pelasi 1. divisioonassa häviten kaikki ottelunsa. Vuonna 2019 joukkue ylsi 1. divisioonan pronssille. Challenge Cup on tarkoitettu Aasian alueen maajoukkueille, joiden taso ei yllä maailmanmestaruuskilpailujen alimpien divisioonien kisoihin. Kaudesta 2022–2023 alkaen joukkue on osallistunut Aasian ja Oseanian -mestaruuskilpailuihin. == Sijoitukset == === Aasian ja Oseanian -mestaruuskilpailuissa === * 2023 – 4. * 2024 – 4. == Lähteet == Luokka:Naisten jääkiekkomaajoukkueet Naisten maajoukkue
Nana Tanimura

Nana Tanimura (jap. 谷村 奈南; s. 10. syyskuuta 1987 Sapporo, Hokkaidō, Japani) on japanilainen poplaulaja. Hän julkaisi ensimmäisen albuminsa Nana Best 10. elokuuta 2011, ja se ylsi Oriconin päivittäisellä listalla sijalle 7, ja viikoittaisella listalla sijalle 15. Tanimuran levy-yhtiö on Avex. Tanimura meni huhtikuussa 2017 naimisiin nyrkkeilijä Kazuto Iokan kanssa. Marraskuussa 2018 kerrotiin parin eronneen. == Lähteet == == Aiheesta muualla == * Artistin kotisivut Luokka:Japanilaiset laulajat Luokka:Vuonna 1987 syntyneet Luokka:Elävät henkilöt
Vesipallo kesäolympialaisissa 2020 – miesten turnaus

Miesten vesipalloturnaus Tokion olympialaisissa 2020 pelattiin 25. heinäkuuta – 8. elokuuta. Turnaukseen osallistui 12 joukkuetta, joista yksi paikka oli varattu isäntämaa Japanille. Kultaa voitti Serbia, joka voitti loppuottelussa Kreikan. Unkari saavutti pronssia ==Karsinnat== Isäntämaa Japani pääsi suoraan ilman karsintoja olympiaturnaukseen. Vesipallon maailmanliigan kauden 2019 voittaja pääsi suoraan olympialaisiin. MM-kilpailuista 2019 pääsi kaksi parasta joukkuetta, jotka eivät olleet jo varmistaneet paikkaansa turnauksessa, olympialaisiin. Viisi maanosaa (Amerikka, Oseania, Aasia, Eurooppa ja Afrikka) pelasivat omat karsintaturnaukset, joiden voittajat (tai parhaiten sijoittuneet, jos voittaja oli jo saanut paikan olympialaisissa) pääsivät lopputurnaukseen. Viimeiset kolme paikkaa ratkaistiin erillisessä karsintaturnauksessa. ===Paikkansa varmistaneet joukkueet=== Karsintatapa Aika Paikat Maat Isäntämaa 1 Vesipallon maailmanliiga 2019 18.–23. kesäkuuta 2019 1 Maailmanmestaruuskilpailut 12.–28. heinäkuuta 2019 2 Pan-Amerikan kisat 2019 26. heinäkuuta – 11. elokuuta 2019 1 Oseanian valinta 1 Euroopan-mestaruuskilpailut 2020 14.–26. tammikuuta 2020 1 Aasian kisat 2018 25. elokuuta – 1. syyskuuta 2018 1 Afrikan valinta 1 Kansainvälinen karsintaturnaus 14.–21. helmikuuta 2021 3 ==Lohkovaihe== Kansainvälinen uintiliitto FINA julkaisi maaliskuussa 2021 olympialaisten otteluohjelman. ===Lohko A=== ===Lohko B=== ==Pudotuspelit== ===Ottelut=== ====Puolivälierät==== ====Välierät==== ====Pronssiottelu==== ====Loppuottelu==== == Mitalistijoukkueiden pelaajat == Mitali Joukkue Kultaa \---- Gojko Pijetlović, Dušan Mandić, Nikola Dedović, Sava Ranđelović, Strahinja Rašović, Duško Pijetlović, Đorđe Lazić, Milan Aleksić, Nikola Jakšić, Filip Filipović, Andrija Prlainović,Stefan Mitrović, Branislav Mitrović, Dejan Savić (valmentaja) Hopeaa \---- Emmanouil Zerdevas, Konstantinos Genidounias, Dimitrios Skoumpakis, Marios Kapotsis, Ioannis Fountoulis, Alexandros Papanastasiou, Georgios Dervisis, Stylianos Argyropoulos, Konstantinos Mourikis, Christodoulos Kolomvos, Konstantinos Gkiouvetsis, Angelos Vlachopoulos, Konstantinos Galanidis, Thodoris Vlachos (valmentaja) Pronssia \---- Viktor Nagy, Dániel Angyal, Krisztián Manhercz, Gergő Zalánki, Márton Vámos, Norbert Hosnyánszky, Mátyás Pásztor, Szilárd Jansik, Balázs Erdélyi, Dénes Varga, Tamás Mezei, Balázs Hárai, Soma Vogel, Tamás Märcz (valmentaja) ==Lähteet== Miesten turnaus
Vesipallo kesäolympialaisissa 2020 – naisten turnaus

Naisten vesipalloturnaus Tokion olympialaisissa 2020 pelattiin 24. heinäkuuta – 7. elokuuta 2021. Turnaukseen osallistui 10 joukkuetta, joista yksi paikka oli varattu isäntämaa Japanille. Turnauksen voitti Yhdysvallat, joka voitti loppuottelussa Espanjan. Unkari oli kolmas. ==Karsinnat== Isäntämaa Japani pääsee suoraan ilman karsintoja olympiaturnaukseen. Vesipallon maailmanliigan kauden 2019 voittaja pääsee suoraan olympialaisiin. MM-kilpailuista 2019 pääsee paras joukkue, joka ei ole jo varmistanut paikkaansa turnauksessa, olympialaisiin. Viisi maanosaa (Amerikka, Oseania, Aasia, Eurooppa ja Afrikka) pelaavat omat karsintaturnaukset, joiden voittajat (tai parhaiten sijoittuneet, jos voittaja on jo saanut paikan olympialaisissa) pääsevät lopputurnaukseen. Viimeiset kaksi paikkaa ratkaistaan erillisessä karsintaturnauksessa. ===Paikkansa varmistaneet joukkueet=== Karsintatapa Aika Paikat Maat Isäntämaa 1 Vesipallon maailmanliiga 2019 4. – 7. kesäkuuta 2019 1 Maailmanmestaruuskilpailut 12. – 28. heinäkuuta 2019 1 Pan-Amerikan kisat 2019 26. heinäkuuta – 11. elokuuta 2019 1 Oseanian valinta 1 Afrikan valinta 1 Euroopan-mestaruuskilpailut 2020 12.–26. tammikuuta 2020 1 Aasian kisat 2018 25. elokuuta – 1. syyskuuta 2018 1 Kansainvälinen karsintaturnaus 19.–24. tammikuuta 2021 2 ==Lohkovaihe== Kansainvälinen uintiliitto FINA julkaisi maaliskuussa 2021 olympialaisten otteluohjelman. ===Lohko A=== ===Lohko B=== ==Pudotuspelit== ===Ottelut=== ====Puolivälierät==== ====Välierät==== ====Pronssiottelu==== ====Loppuottelu==== == Mitalistijoukkueiden pelaajat == Mitali Joukkue Kultaa \---- Ashleigh Johnson, Maddie Musselman, Melissa Seidemann, Rachel Fattal, Paige Hauschild, Maggie Steffens, Stephania Haralabidis, Jamie Neushul, Aria Fischer, Kaleigh Gilchrist, Makenzie Fischer, Alys Williams, Amanda Longan, Adam Krikorian (valmentaja) Hopeaa \---- Laura Ester, Marta Bach, Anni Espar, Beatriz Ortiz, Elena Ruiz, Irene González, Clara Espar, Pili Peña, Judith Forca, Roser Tarragó, Maica García, Paula Leitón, Elena Sánchez, Miki Oca (valmentaja) Pronssia \---- Edina Gangl, Dorottya Szilágyi, Vanda Vályi, Gréta Gurisatti, Gabriella Szűcs, Rebecca Parkes, Anna Illés, Rita Keszthelyi, Dóra Leimeter, Anikó Gyöngyössy, Nataša Rybanská, Krisztina Garda, Alda Magyari, Attila Bíró ==Lähteet== Naisten turnaus
Julie Hayek

Julie Lynne Hayek (s. 4. lokakuuta 1960 Kalifornia, Yhdysvallat) on yhdysvaltalainen näyttelijä, joka on näytellyt muun muassa tv-sarjoissa As the World Turns (mukana 1999), Dallas (mukana 1989), Hard Time on Planet Earth, Konnankoukkuja kahdelle (mukana 1986) sekä Twin Peaks (mukana 1991). Hayek kruunattiin Miss USAksi vuonna 1983. == Lähteet == == Aiheesta muualla == * Viralliset sivut Luokka:Yhdysvaltalaiset näyttelijät Luokka:Vuonna 1960 syntyneet Luokka:Elävät henkilöt
Martta Keski-Nikkola

Martta Johanna Keski-Nikkola (o.s. Laihorinne, 13. elokuuta 1920 – 2. kesäkuuta 2015) oli suomalainen kiekonheittäjä ja kuulantyöntäjä. Keski- Nikkola edusti urallaan Säynätsalon Saarenpoikia ja Kurikan Ryhtiä. Keski- Nikkola sai kiekonheitosta SM-pronssia vuosina 1948 ja 1949. Kuulantyönnössä hän oli parhaimmillaan neljäs vuosina 1947 ja 1948. __NOTOC__ == Henkilökohtaiset ennätykset == === Ulkoradat === Laji Tulos Paikka Päivä kuulantyöntö 11,01 Tampere 15. elokuuta 1948 kiekonheitto 33,55 Kurikka 4. kesäkuuta 1950 Lähde == Lähteet == Luokka:Suomalaiset kiekonheittäjät Luokka:Suomalaiset kuulantyöntäjät Luokka:Vuonna 1920 syntyneet Luokka:Vuonna 2015 kuolleet
Heinsuon koulu

Heinsuon koulu on Hollolassa sijaitseva koulu. Siellä toimii 5-9.luokat, eli se on yhtenäiskoulu. Koulu valmistui vuonna 2017 vanhan Hollolan yläasteen paikalle. == Lähteet == * Luokka:Suomen peruskoulut Luokka:Hollola
Gabriela Isler

María Gabriela de Jesús Isler Morales (s. 21. maaliskuuta 1988 Valencia, Carabobo, Venezuela) on venezuelalainen tv-juontaja ja malli. Hänet valittiin Miss Universumiksi vuoden 2013 kilpailussa. Sen lisäksi Isler on ollut myös Miss Venezuela 2012 sekä Miss Guárico 2012. == Lähteet == Luokka:Miss Universum -kilpailun voittajat Luokka:Venezuelalaiset mallit Luokka:Vuonna 1988 syntyneet Luokka:Elävät henkilöt
Tamar (joki Englannissa)

Tamar ( on noin 98 kilometriä pitkä joki, joka virtaa Cornwallin ja Devonin rajalla Lounais-Englannissa. Se saa alkunsa Woolley Moorilta, noin 6 kilometrin päässä Bristolin kanaalista, mistä se virtaa etelään ja laskee Englannin kanaaliin kuuluvaan Plymouthinlahteen. 35 kilometrin päässä merestä joki muodostaa estuaarin, jossa veden korkeus vaihtelee vuoroveden mukaan. Estuaarin aluetta sanotaan Tamarin laaksoksi ja se on määritelty maisemallisesti arvokkaaksi. Se kuuluu myös Unescon maailmanperintöluetteloon osana Cornwallin ja Länsi-Devonin kaivosmaisemaa. Alajuoksullaan Tamar ja sen sivujoet – Tavy, Lynher ja Tiddy – muodostavat luonnollisen esteen itä- länsisuuntaiselle liikenteelle. Liikenteen helpottamiseksi Saltashiin on rakennettu rautatie- ja tiesillat. Lisäksi Torpointin ja Plymouthin välillä on säännöllinen lauttayhteys. Estuaariin kuuluu Hamoaze-niminen syvä ja suojaisa osuus, jossa sijaitsee merivoimien tukikohta, HMNB Devonport. == Lähteet == == Aiheesta muualla == Luokka:Cornwallin joet Luokka:Devonin joet
Komorien saaristo

Komorien saaristo eli Komorit on saaristo Afrikan itärannikolla Mosambikin kanaalin pohjoisosissa Mosambikin ja Madagaskarin välissä. Saaristoon kuuluu neljä tuliperäistä pääsaarta, joista Iso-Komori eli N’gazidja, Mohéli eli Mwali sekä Anjouan eli Ndzuwani muodostavat Komorien valtion, ja neljäs, Mayotte eli Mahore, kuuluu Ranskalle. ==Lähteet== *
Kuhmalahden kirkonkylä

Kuhmalahden kirkonkylä on Kangasalan taajama ja osa-alue. Taajamassa on yhteensä 309 asukasta (31.12.2017) http://pxdata.stat.fi/PXWeb/sq/a309d940-0f40-40c0-a289-4da7f8ba8bb3 Nähtävyyksiä siellä sijaitsee Kuhmalahden kirkko ja Kuhmalahden kotiseutumuseo. ==Lähteet== *
Minna Reijonen

Minna Helmi Reijonen (s. 13. lokakuuta 1972 Nilsiä) on suomalainen farmaseutti ja perussuomalainen poliitikko. Hänet valittiin eduskuntavaaleissa 2019 kansanedustajaksi Savo-Karjalan vaalipiiristä. == Ura == === Farmaseuttina === Reijonen valmistui farmaseutiksi vuonna 1994 Kuopion yliopistosta ja työskenteli siitä lähtien kansanedustajaksi valintaansa saakka Nilsiän apteekissa. === Kaupunginvaltuutettuna === Reijonen aloitti poliittisen uransa Nilsiän kaupunginvaltuustossa, johon hänet valittiin vaaleissa 2008 kristillisdemokraattien listalta. Nilsiä liitettiin Kuopioon vuonna 2013 ja vuoden 2012 vaaleissa hänet valittiinkin Kuopion kaupunginvaltuustoon, nyt perussuomalaisten ehdokkaana. Kuntavaaleissa 2017 Reijonen oli Kuopion ääniharava saatuaan 1 190 ääntä, lähes 300 enemmän kuin seuraavaksi eniten ääniä saanut. Kuopion kaupunginhallituksen jäsen hän on ollut vuodesta 2015. === Eduskuntatyö === Reijonen oli ehdolla eduskuntaan ensimmäisen kerran eduskuntavaaleissa 2011 silloisessa Pohjois-Savon vaalipiirissä, tuolloin vielä kristillisdemokraattina. Hän sai 800 ääntä, eikä tullut valituksi. Reijonen oli perussuomalaisten ehdokkaana vuoden 2015 eduskuntavaaleissa, joissa hän saikin 2 942 ääntä, kuudenneksi eniten puolueensa ehdokkaista kahden vaalipiirin yhdistämisen myötä syntyneessä Savo-Karjalan vaalipiirissä. Neljä vuotta myöhemmin, vuonna 2019 Reijonen valittiin eduskuntaan 4 874 äänellään. Hän sai kolmanneksi eniten ääniä Savo-Karjalan perussuomalaisista Sanna Antikaisen ja Jussi Wihosen jälkeen. == Lähteet == == Aiheesta muualla == * Minna Reijosen kotisivut Luokka:Nykyiset kansanedustajat Luokka:Kuopion kaupunginvaltuutetut Luokka:Nilsiän kaupunginvaltuutetut Luokka:Perussuomalaiset poliitikot Luokka:Suomen Kristillisdemokraattien poliitikot Luokka:Savo-Karjalan vaalipiiri Luokka:Vuonna 1972 syntyneet Luokka:Elävät henkilöt Luokka:Pohjois-Savon aluevaltuutetut
Inuit Ataqatigiit

Inuit Ataqatigiit on grönlantilainen puolue. Se oli vuoden 2018 Grönlannin parlamenttivaalien jälkeen Grönlannin parlamentin toiseksi suurin puolue ja yksi kolmesta puolueesta Grönlannin hallituksessa. == Edustus == === Edustus Grönlannin parlamentissa (2018) === * Aqqa Samuelsen * Aqqaluaq B. Egede * Múte Bourup Egede * Mikivsuk Thomassen * Mimi Karlsen * Peter Olsen * Sofia Geisler * Stine Egede == Lähteet == * https://ia.gl/google426c9ea506fcddea.html/dk/politikerne/ * https://ina.gl/organisation/sammensaetning-af-inatsisartut/ Luokka:Grönlannin puolueet
Nordenskiöldin saaristo

thumb|Nordenskiöldin saariston sijainti Karanmerellä korostettuna punaisella. Nordenskiöldin saaristo (ven. Архипелаг Норденшельда, arhipelag Nordenšelda) on saaristo Karanmerellä Venäjän pohjoisrannikon tuntumassa. Saaristo on nimetty suomalaissyntyisen tutkimusmatkailijan Adolf Erik Nordenskiöldin mukaan. ==Lähteet== Luokka:Karanmeri Luokka:Saaristot
Ammunta kesäolympialaisissa 2020

Ammunnassa kilpailtiin Tokion 2020 kesäolympialaisissa 27:ttä kertaa. Kilpailut käytiin Asakan ampumaradalla. Eri kilpailutapahtumia oli 15, joista viisi käytiin kiväärillä, viisi pistoolilla ja viisi haulikolla. Tokion olympialaisiin ammuntalajit muuttuivat siten, että kolme vain miehille suunnattua kilpailutapahtumaa (50 m kivääri makuulta, 50 m pistooli ja kaksoistrap) korvattiin kolmella sekajoukkuekilpailulla: 10 m ilmakivääri, 10 m ilmapistooli ja trap. Menestynein maa oli Kiina, jonka urheilijat saavuttivat yhteensä 11 mitalia ja neljä kultamitalia. == Aikataulu == Lähde: La 24 Su 25 Ma 26 Ti 27 Ke 28 To 29 Pe 30 La 31 Su 1 Ma 2 Miehet 10 m ilmapistooli 10 m ilmakivääri skeet (alku) skeet (loppu) trap (alku) trap (loppu) pistooli (alku) pistooli (loppu) asentokilpailu Naiset 10 m ilmakivääri 10 m ilmapistooli skeet (alku) skeet (loppu) trap (alku) pistooli (alku) trap (loppu) pistooli (loppu) asentokilpailu Joukkue ilmapistooli ilmakivääri trap == Mitaliyhteenveto == 1\. align=left 4 1 6 11 2\. align=left 3 2 1 6 3\. align=left 2 4 2 8 4\. align=left 1 1 0 2 5\. 1 0 1 2 6\. align=left 1 0 0 1 6\. 1 0 0 1 6\. 1 0 0 1 6\. 1 0 0 1 10\. 0 1 1 2 10\. 0 1 1 2 12\. 0 1 0 1 12\. 0 1 0 1 12\. 0 1 0 1 12\. 0 1 0 1 12\. 0 1 0 1 17\. 0 0 1 1 17\. 0 0 1 1 17\. 0 0 1 1 Yhteensä 15 15 15 45 === Miesten kilpailut === 10 metrin ilmapistooli tiedot OE 10 metrin ilmakivääri tiedot ME 25 metrin olympiapistooli tiedot 50 metrin kiväärin asentokilpailu tiedot OE Skeet tiedot OE Trap tiedot OE === Naisten kilpailut === 10 metrin ilmapistooli tiedot OE 10 metrin ilmakivääri tiedot OE 25 metrin pistooli tiedot 50 metrin kiväärin asentokilpailu tiedot OE Skeet tiedot OE Trap tiedot OE === Sekajoukkuekilpailut === Ilmapistooli tiedot Jiang Ranxin Pang Wei Vitalina Batsaraškina Artjom Tšernousov Olena Kostevytš Oleh Omeltšuk Ilmakivääri tiedot Yang Qian Yang Haoran Mary Tucker Lucas Kozeniesky Julija Karimova Sergei Kamenski Trap tiedot Alberto Fernández Fátima Gálvez Gian Marco Berti Alessandra Perilli Brian Burrows Madelynn Bernau == Lähteet == *
Cleburnen piirikunta (Alabama)

Cleburnen piirikunta () on Yhdysvaltojen Alabaman osavaltiossa sijaitseva piirikunta. Sen väkiluku oli 14 987 vuonna 2018 ja sen pinta-ala on 1 453 neliökilometriä. Heflin on piirikunnan hallintokeskus ja suurin kaupunki. Piirikunta on saanut nimensä Konfederaation armeijan kenraaljmajuri Patrick Cleburneilta. == Asukkaat == Piirikunnan asukkaista 92,8 prosenttia on valkoisia, 2,36 prosenttia mustia ja 2,33 prosenttia latinalaisamerikkalaisia. 2,95 prosenttia puhuu myös muita kieliä kuin englantia. 97,7 prosenttia asukkaista on Yhdysvaltain kansalaisia. Piirikunnan väestön keski-ikä on 98,7 vuotta. ==Kuvia piirikunnasta== Tiedosto:Heflin, Alabama.JPG|Heflinin keskustaa. Tiedosto:Cleburne County Alabama Courthouse 2012.JPG|Piirikunnan oikeustalo. ==Lähteet== Luokka:Alabaman piirikunnat
Pauline Coatanea

Pauline Coatanea (s. 6. heinäkuuta 1993 Saint-Renan) on ranskalainen käsipalloilija. Hän voitti Euroopan-mestaruuden Ranskan kotikisoissa 2018. Seuratasolla hän edustaa Brest Bretagne Handballia, jonne hän siirtyi vuonna 2017 Nantes Loire Atlantique HB:sta. == Lähteet == Luokka:Ranskalaiset käsipalloilijat Luokka:Vuonna 1993 syntyneet Luokka:Elävät henkilöt
Salomonin saaristo

Salomonin saaristo on Tyynellämerellä, Uuden-Guinean itäpuolella sijaitseva saaristo. Saariston eteläosat kuuluvat Salomonsaarten valtioon ja pohjoisosassa on Papua-Uuden-Guinean valtioon kuuluva Bougainvillen autonominen alue. == Lähteet == Luokka:Saaristot Luokka:Melanesia
Pauletta Foppa

Pauletta Foppa (s. 22. joulukuuta 2000 Amilly) on ranskalainen käsipalloilija. Hän voitti Euroopan-mestaruuden Ranskan kotikisoissa 2018. Seuratasolla hän edustaa Brest Bretagne Handballia. == Lähteet == Luokka:Ranskalaiset käsipalloilijat Luokka:Vuonna 2000 syntyneet Luokka:Elävät henkilöt
Angela Hucles

Angela Khalia Hucles (s. 5. heinäkuuta 1978 Virginia Beach, Virginia, Yhdysvallat) on yhdysvaltalainen entinen jalkapalloilija, joka pelasi keskikenttäpelaajana. Hucles pelasi Yhdysvaltain naisten jalkapallomaajoukkueessa 109 ottelua vuosina 2002–2009. Hän toimi Women's Sports Foundationin presidenttinä vuodet 2015–2017. Hucles työskentelee nykyisin urheiluanalyytikkona NBC Sportsille. == Peliura == === Yliopisto === Pelatessaan vuosina 1996–1999 yliopistojalkapalloa Virginia Cavaliersin joukkueessa Virginian yliopistossa hänet valittiin neljästi Atlantic Coast Conferencen vuoden pelaajaksi. Hucles teki noiden kausien aikana yhteensä 59 maalia sekä 138 pistettä, joka on vieläkin seuran voimassa oleva ennätys. === Seuraura === Valmistuttuaan Virginian yliopistosta vuonna 2000 Hucles debytoi ammattilaistasolla Hampton Roads Piranhas-joukkueessa USL W-Leaguessa. Hän pelasi joukkueessa 14 ottelua, joissa teki kuusi maalia ja alusti seitsemän. Vuonna 2001 hänet varattiin Women's United Soccer Associationin varaustilaisuudessa 12. kierroksella varausnumerolla 93. Varaajajoukkue oli bostonilainen Boston Breakers. Samana vuonna 6. maaliskuuta Hucles iski Breakersin seurahistorian ensimmäisen maalin ottelussa Duke Blue Devilsiä vastaan. Hän jatkoi Breakersissa vuoteen 2003 saakka, jolloin Women's United Soccer Association lopetti toimintansa sen budjetin riittämättömyyden vuoksi. Vuonna 2006 Hucles siirtyi taas pelaamaan USL W-Leagueen tällä kertaa Boston Renegadesin paitaan. Hän pelasi joukkueessa 16 ottelua, joissa iski kolmetoista ja syötti kolme osumaa. Vuonna 2009 hän palasi Boston Breakersiin, joka oli juuri aloittanut toimintansa uudelleen, kun Women’s Professional Soccer, jossa seura pelaa, perustettiin. Hucles ilmoitti 16. huhtikuuta 2009 lopettavansa jalkapallouransa. === Maajoukkueura === Angela Hucles debytoi Yhdysvaltain naisten jalkapallomaajoukkueessa FIFAn turnauksessa vuonna 2003, kun Yhdysvallat löi Meksikon 3–0. Hän voitti maajoukkuetasolla kaksi olympiakultaa, 2004 Ateenasta sekä 2008 Pekingistä. Maailmanmestaruuskilpailuista Huclesin saldo on kaksi pronssimitalia, jotka hän sai 2003 sekä 2007. Hän pelasi kaikkiaan maajoukkuetasolla 109 ottelua, ja on lukemallaan kaikkien aikojen 24. eniten otteluita Yhdysvaltain naisten jalkapallomaajoukkueessa pelannut. Hucles ilmoitti 16. huhtikuuta 2009 lopettavansa uransa maajoukkueessa. Hän pelasi viimeisen maaottelunsa 22. heinäkuuta 2009 Kanadaa vastaan. == Lähteet == Luokka:Yhdysvaltalaiset jalkapalloilijat Luokka:Vuonna 1978 syntyneet Luokka:Elävät henkilöt Luokka:Yhdysvaltalaiset olympiavoittajat Luokka:Yhdysvaltalaiset olympiamitalistit
Cornelia Cnoop

Cornelia Cnoop sukunimi joskus myös muodossa Cnopp (1450 Brugge- ?) oli alankomaalainen taidemaalari joka maalaukset käsittelivät uskonnollisia aiheita. http://www.rkd.nl/nl/explore/artists/17353 Cornelia Cnoopin isä oli kaupungin kultaseppien killan johtaja ja hänen aviomiehensä oli taidemaalari Gerard David. Avioparilla oli tytär, Barbara. http://www.dbnl.org/tekst/molh003nieu10_01/molh003nieu10_01_0326.php == Lähteet== Luokka:Alankomaalaiset taidemaalarit Luokka:Vuonna 1450 syntyneet Luokka:Kuolinvuosi puuttuu
Lizelle Bisschoff

Lizelle Bisschoff on afrikkalaisen elokuvan tutkija (Ph.D.) ja luennoija, joka työskentelee Glasgow’n yliopistossa. Hän on valmistunut tohtoriksi Stirlingin yliopistosta, jossa työskennellessään hän tutki naisen asemaa afrikkalaisessa elokuvassa. Hän on kirjoittanut laajalti afrikkalaisesta elokuvasta, levittänyt tietämystä afrikkalaisesta elokuvasta myös Afrikkaan, ollut perustamassa skotlantilaista Africa in Motion -elokuvajuhlaa (2006) sekä toiminut useiden elokuvajuhlien tuomaristossa. ==Teoksia== * * (e-book) * ==Lähteet== ==Aiheesta muualla== * *Lizelle Bisschoff (academia.edu) *Africa in Motion Case Study (regionalscreenscotland.org) *World Cinema On Demand - AHRC Research Network: Dr. Lizelle Bisschoff Luokka:Syntymävuosi tuntematon Luokka:Elävät henkilöt Luokka:Elokuva-alalla toimivat henkilöt Luokka:Taiteidentutkijat Luokka:Tietokirjailijat Luokka:Afrikkalainen elokuva
Hindi Zahra

Hindi Zahra (berberiksi ⵀⵉⵏⴷⵉ ⵣⴰⵀⵕⴰ, arabiaksi: هندي زهرة ) (20. tammikuuta 1979, Khourigba, Marokko) on marokkolainen laulaja ja näyttelijä. Hän laulaa yleensä englanniksi, mutta kappale Imik Si Mik on berberiksi. == Elämänvaiheita == Hindi Zahra vietti lapsuutensa Marokossa äitinsä luona. Äiti on paikallista kuuluisuutta nauttiva tanssija-näyttelijä. Suvussa on myös muita muusikoita ja hän sai kotona paljon vaikutteita pohjoisafrikkalaisesta musiikista. 15-vuotiaana hän lopetti koulun ja muutti sotilasisänsä luo Pariisiin. 18-vuotiaana hän pääsi töihin Louvren museoon ja hän kuvailee sen ollen herätyksen taiteen, erityisesti musiikin maailmaan.http://www.web.archive.org/web/20110711170357/http://www.hindi- zahra.com/en/biographie.php Melodiansa ja sanoituksensa Zahra on tehnyt itse. Hän on multi-instrumentalisti eikä hän ole saanut koulutusta musiikissa vaan opiskellut kaiken itse. Vuoteen 2005 mennessä hän oli kirjoittanut 50 kappaletta ja hänen ensimmäinen EP:nsä nimeltään "Hindi Zahra" ilmestyi vuonna 2009. Blue Note Company julkaisi hänen ensimmäisen LP:nsä vuonna 2010. Ensimmäinen tunnustus tuli jo vuonna 2010, kun hänet palkittiin Prix Constantinilla parhaasta albumista.Hänen toinen albuminsa ilmestyi vuonna 2015. http://www.leparisien.fr/flash-actualite-culture/hindi-zahra-une-voix- nomade-entre-orient-et-occident-22-05-2010-932684.php http://www.next.liberation.fr/musique/2010/11/12/hindi-zahra-prix- constantin-2010_693241 Vuonna 2014 Zahra teki roolit Tala Hadidin ja Faith Akinin elokuvissa. == Lähteet == == Aiheesta muualla == * http://www.hindi- zahra.com/ Luokka:Marokkolaiset laulajat Luokka:Vuonna 1979 syntyneet Luokka:Elävät henkilöt
Veronica Guerin

Veronica Guerin (5. heinäkuuta 1958 Dublin - 26\. kesäkuuta 1996 Dublin) oli irlantilainen rikostoimittaja, jonka huumekauppiaat murhasivat. Guerin oli kouluttautunut kirjanpitäjäksi Dublinin Trinity Collegessa, mutta hän ryhtyi myöhemmin toimittajaksi työskennellen aluksi talous- ja uutistoimittajana irlantilaisille sanomalehdille. Viimeisimpinä vuosinaan hän työskenteli Sunday Independent -lehdelle kirjoittaen juttuja erityisesti Dublinin huumerikollisuudesta. Guerin sai työnsä vuoksi useita tappouhkauksia, kunnes 26. kesäkuuta 1996 hänet ammuttiin ohikulkevasta moottoripyörästä liikennevaloristeyksessä pysähdyksissä olleeseen autoonsa. Guerinin murhatutkinnan yhteydessä pidätettiin ja tuomittiin useita huumerikollisia. Murhan järjestämisestä on syytetty huumekauppias John Gilligania, joka tuomittiin tapauksen yhteydessä huumekaupasta saatujen rahojen pesusta. Guerinin kuolema käynnisti suuren organisoituneen jengirikollisuuden kitkemiseen tähdänneen rikostutkinnan. Kansainvälinen lehdistönvapautta valvova Committee to Protect Journalists (CPJ) -järjestö myönsi vuonna 1995 Guerinille kansainvälisen lehdistönvapauspalkinnon. Vuonna 2003 ilmestyi Veronica Guerinin elämästä kertova Joel Schumacherin ohjaama elokuva Veronica Guerin, jonka pääosassa on Cate Blanchett. == Lähteet == == Aiheesta muualla == Luokka:Irlantilaiset toimittajat Luokka:Irlantilaiset henkirikosten uhrit Luokka:Vuonna 1958 syntyneet Luokka:Vuonna 1996 kuolleet
Valveilla

Valveilla on suomalaislaulaja Pauliina Kokkosen 12. huhtikuuta 2019 digitaalisesti julkaistu esikoisalbumi. Albumin on tuottanut Artturi Taira (kappaleella ”Otava” myös Matti Ahopelto). Valveilla oli Radio Helsingin viikon albumina albumin julkaisuviikolla. == Kappaleet == Tekijät: Spotify == Lähteet == Luokka:Vuoden 2019 esikoisalbumit Luokka:Suomalaiset popalbumit
Hansjörg Auer

pienoiskuva|Hansjörg Auer vuonna 2012. Hansjörg Auer (18. helmikuuta 1984 Zams, Tyrol, Itävaltahttps://www.kleinezeitung.at/international/5615295/Eltern-posten- Nachruf_Keine-Hoffnung-mehr-fuer-Tiroler-Alpinisten – 16. huhtikuuta 2019 Howse Peak, Kanada) oli itävaltalainen vuorikiipeilijä. Auer ilmoitettiin kadonneeksi 17. huhtikuuta 2019 hänen ollessaan kiipeämässä Howse Peakin vaativana pidettyä itärinnettä Banffin kansallispuistossa Kanadan Kalliovuorilla. Hänen mukanaan olivat myös itävaltalainen vuorikiipeilijä David Lama ja yhdysvaltalainen vuorikiipeilijä Jess Roskelley.https://www.is.fi/ulkomaat/art-2000006078016.html Heidät löydettiin kuolleina.https://www.mtvuutiset.fi/artikkeli/kanadassa-kadonneiden- vuorikiipeilijoiden-ruumiit-loytyivat-kuolleiden-joukossa-20-vuotiaana-mount- everestille-kiivennyt-jess/7374646#gs.6qfk33 == Lähteet == Luokka:Itävaltalaiset vuorikiipeilijät Luokka:Vuonna 1984 syntyneet Luokka:Vuonna 2019 kuolleet
Liisa Juhantalo

Liisa Marjatta Juhantalo (o.s. Rekola, s. 12. syyskuuta 1943 Helsinki) on eläkkeellä oleva suomalainen kuvataidealan koulutuslaitoksen johtaja ja kuvataiteilija. == Ura == Juhantalo valmistui kuvaamataidonopettajaksi Taideteollisesta oppilaitoksesta, nykyisestä Aalto-yliopiston taiteiden ja suunnittelun korkeakoulusta vuonna 1967. Hän toimi valmistumisensa jälkeen kuvaamataidon lehtorina eri kouluissa Turussa, Kankaanpäässä ja Porissa. Vuonna 1973 hän siirtyi opettajaksi Kankaanpään yläasteelle ja lukioon, missä hän opetti aina vuoteen 1990 asti. Juhantalo valittiin vuonna 1990 Kankaanpään taidekoulun rehtoriksi, jossa tehtävässä hän toimi vuoteen 1999 asti. Taidekoulusta tuli osa Satakunnan ammattikorkeakoulua vuonna 1997, ja Juhantalosta tuli ammattikorkeakoulun kuvataidealan koulutusjohtaja. Hän jäi tehtävästä eläkkeelle vuonna 2008. Juhantalo on osallistunut yhteiskunnalliseen toimintaan järjestö- ja kunnallisella tasolla. Hän on ollut jäsenenä Valtion kuvataidetoimikunnassa, taiteen keskustoimikunnassa ja Turun ja Porin läänin taidetoimikunnassa. === Taiteilijana === Juhantalo on pitänyt useita yksityisnäyttelyitä, pääosin Satakunnassa, mutta myös Suomen ulkopuolella. Hän on osallistunut ryhmänäyttelyihin ja vieraillut taiteilijaresidensseissä. Juhantalon taiteenalana ovat muun muassa keramiikka ja kuvanveisto. Hänen töitään on Kankaanpään kaupungin julkisten veistosten kokoelmassa. Juhantalo on Taidekoulun rehtorina ollut luomassa Kankaanpään kaupungin keskustaan sijoittuvia Taidekehää ja Taidepolkua -reittejä, joiden varrella on yli sata erilaista julkista taideteosta. Taidekehän rakentaminen alkoi vuonna 1995. Taidepolun varrella on kolme Juhantalon teosta: Lepo (1995), Kivikukka (1997) ja Kavioura (2004). Laviantien varrella on lisäksi teos Pesäpallo (2003). Juhantalon aloitteesta toteutettiin vuosina 1996–2001 Taidetie-hanke, jossa valtatie 23:n varteen Kankaanpään ja Porin välille sijoitettiin kymmenen ympäristötaideteosta. Teosten tekijöitä ovat muun muassa Antti Maasalo ja Villu Jaanisoo. == Perhe == Liisa Juhantalo oli naimisissa poliitikko Kauko Juhantalon kanssa vuodesta 1967 miehen kuolemaan 2020 asti. Juhantaloilla on neljä lasta. == Lähteet == Luokka:Suomalaiset kuvanveistäjät Luokka:Vuonna 1943 syntyneet Luokka:Elävät henkilöt Luokka:Kuvaamataidonopettajat